Številka: 110-3/2024-3360-1

Datum: 25. 1. 2024

Na podlagi 57. člena Zakona o javnih uslužbencih (Uradni list RS, št. [63/07](http://www.uradni-list.si/1/objava.jsp?sop=2007-01-3411) – uradno prečiščeno besedilo, [65/08](http://www.uradni-list.si/1/objava.jsp?sop=2008-01-2817), [69/08](http://www.uradni-list.si/1/objava.jsp?sop=2008-01-3014) – ZTFI-A, [69/08](http://www.uradni-list.si/1/objava.jsp?sop=2008-01-3015) – ZZavar-E, [40/12](http://www.uradni-list.si/1/objava.jsp?sop=2012-01-1700) – ZUJF, [158/20](http://www.uradni-list.si/1/objava.jsp?sop=2020-01-2765) – ZIntPK-C, [203/20](http://www.uradni-list.si/1/objava.jsp?sop=2020-01-3772) – ZIUPOPDVE, [202/21](http://www.uradni-list.si/1/objava.jsp?sop=2021-01-4069) – odl. US in [3/22](http://www.uradni-list.si/1/objava.jsp?sop=2022-01-0014) – ZDeb); v nadaljevanju ZJU)

**MINISTRSTVO ZA VISOKO ŠOLSTO, ZNANOST IN INOVACIJE, Masarykova 16, 1000 Ljubljana**

objavlja interni natečaj za zasedbo prostega uradniškega delovnega mesta **pod šifro 4102 – VODJA NOTRANJE REVIZIJSKE SLUŽBE v Službi za notranjo revizijo (m/ž)**, za nedoločen čas, s polnim delovnim časom (št.: 110-3/2024-3360).

Javni uslužbenci, ki se bodo prijavili na prosto delovno mesto, morajo poleg splošnih pogojev, ki jih določajo predpisi s področja delovnega prava, izpolnjevati naslednje pogoje:

* sklenjeno delovno razmerje za nedoločen čas v državni upravi, pravosodnem organu, drugem državnem organu ali upravi lokalne skupnosti, ki je po sporazumu z Vlado RS pristopil/a k »Dogovoru o vključitvi v interni trg dela«;
* pridobljen uradniški naziv;
* končano visokošolsko univerzitetno izobraževanje(prejšnje)/visokošolska univerzitetna izobrazba (prejšnja) ali specialistično izobraževanje po visokošolski strokovni izobrazbi (prejšnje)/specializacija po visokošolski strokovni izobrazbi (prejšnja) oziroma magistrsko izobraževanje po visokošolski strokovni izobrazbi (prejšnje)/magisterij po visokošolski strokovni izobrazbi(prejšnja) ali magistrsko izobraževanje (druga bolonjska stopnja)/magistrska izobrazba (druga bolonjska stopnja);
* sedem (7) let delovnih izkušenj;
* opravljeno obvezno usposabljanje za imenovanje v naziv;
* opravljen izpit za preizkušenega državnega notranjega revizorja ali izpit za državnega notranjega revizorja;
* znanje uradnega jezika;
* državljanstvo Republike Slovenije;
* ne smejo biti pravnomočno obsojeni zaradi naklepnega kaznivega dejanja, ki se preganja po uradni dolžnosti, in ne smejo biti obsojeni na nepogojno kazen zapora v trajanju več kot šest mesecev;
* zoper njih ne sme biti vložena pravnomočna obtožnica zaradi naklepnega kaznivega dejanja, ki se preganja po uradni dolžnosti.

Kot delovne izkušnje se šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oziroma pripravništvo opravljeno pri istem ali pri drugem delodajalcu. Za delovne izkušnje se štejejo tudi delovne izkušnje, ki jih je javni uslužbenec pridobil z opravljanjem del na delovnem mestu, za katero se zahteva za eno stopnjo nižja izobrazba, razen pripravništva v eno stopnjo nižji izobrazbi. Kot delovne izkušnje se upošteva tudi delo na enaki stopnji zahtevnosti, kot je delovno mesto, za katero oseba kandidira. Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnja izobrazbe.

Zahtevane delovne izkušnje se skrajšajo za tretjino v primeru, da ima kandidat univerzitetno izobrazbo (prejšnjo) z magisterijem znanosti, doktoratom oziroma zaključenim specialističnim študijem oziroma drugo bolonjsko stopnjo z doktoratom.

Pri izbranemu kandidatu se bo preverjalo, ali ima:

* opravljen izpit za preizkušenega državnega notranjega revizorja ali izpit za državnega notranjega revizorja;
* opravljeno obvezno usposabljanje za imenovanje v naziv.

Najkasneje do zasedbe delovnega mesta mora kandidat imeti dovoljenje za dostop do tajnih podatkov najmanj stopnje zaupno.

**Okvirna vsebina dela:**

* vodenje službe na notranjo revizijo;
* določitev revizijskih tehnik in metod vzorčenja;
* po potrebi vključevanje v posamezno revizijo-preizkušanje, preiskovanje in vrednotenje podatkov in informacij s področja notranjih kontrol pri posameznih revizijah;
* pregledi in odobritve predlogov revizijskih poročil in priporočil za izboljšanje notranjih kontrol;
* sodelovanje pri razčiščevalnih sestankih z vodstvom revidirane enote;
* odobritve in potrditve dokončnih revizijskih poročil in priporočil vodstvu;
* ocenjevanje in spremljanje izvajanja revizijskih priporočil;
* priprava programov zagotavljanja kakovosti službe za notranjo revizijo;
* sodelovanje in koordiniranje z uradom za nadzor proračuna in računskim sodiščem in ostalimi revizijskimi institucijami;
* dolgoročno načrtovanje notranjih revizij;
* letno načrtovanje notranjih revizij;
* določanje notranjerevizijskih ciljev;
* svetovanje vodstvu;
* priprava letnega poročila;
* priprava programa izobraževanja in usposabljanja za notranje revizorje.

**Prednost pri izbiri bodo imeli kandidati z izkušnjami pri:**

* vodenju notranje organizacijske enote, pristojne za nadzor javnih financ;
* revidiranju porabe evropskih sredstev.

**Prijava mora vsebovati:**

* izjavo kandidata, da ima sklenjeno delovno razmerje za nedoločen čas;
* izjavo kandidata o pridobljenem uradniškem nazivu, iz katere je razviden naziv, ki ga kandidat ima;
* pisno izjavo o izpolnjevanju pogoja opravljenega obveznega usposabljanja za imenovanje v naziv;
* izjavo kandidata o izpolnjevanju drugih pogojev za zasedbo delovnega mesta;
* izjavo kandidata, da za namen tega postopka dovoljuje Ministrstvu za visoko šolstvo, znanost in inovacije pridobitev podatkov iz centralne kadrovske evidence oziroma iz kadrovske evidence organa, v katerem opravlja delo. V primeru, da kandidat z vpogledom v uradne evidence ne soglaša, bo moral sam predložiti ustrezna dokazila.

Vzorec izjave je sestavni del obrazca INT-110-3/2024-3360, ki je priloga tega internega natečaja.

**Prijava na prosto delovno mesto mora biti obvezno pripravljena na obrazcu INT-110-3/2024-3360**, z natančno izpolnjenimi vsemi rubrikami in izjavami.

Zaželeno je, da prijava vsebuje tudi kratek življenjepis ter da kandidat v njej poleg formalne izobrazbe navede tudi druga znanja in veščine, ki jih je pridobil.

V izbirni postopek se bodo v skladu z 12. členom Uredbe o postopku za zasedbo delovnega mesta v organih državne uprave in v pravosodnih organih (Uradni list RS, št. 139/06 in 104/10) uvrstile samo popolne in pravočasno prispele prijave in samo kandidati, ki izpolnjujejo pogoje internega natečaja.

Strokovna usposobljenost kandidatov se bo presojala na podlagi navedb v prijavi, priloženih pisnih izjav in drugih dokazil ter na podlagi razgovora, poleg tega pa lahko tudi z drugimi metodami preverjanja (pisno oz. praktično preverjanje znanja, ipd.).

Delovno mesto Vodja notranje revizijske službe je uradniško delovno mesto. Javni(a) uslužbenec(ka) bo na tem delovnem mestu naloge opravljal(a) v nazivu sekretar. Z izbranim kandidatom bo sklenjeno delovno razmerje za nedoločen čas in s polnim delovnim časom. Izbrani kandidat bo opravljal delo v poslovnih prostorih Ministrstva za visoko šolstvo, znanost in inovacije, Masarykova cesta 16, Ljubljana, oziroma v drugih uradnih prostorih, kjer organ opravlja svoje naloge.

Kandidat vloži prijavo v pisni obliki, ki jo pošlje v zaprti ovojnici z označbo: «Za interni natečaj za prosto delovno mesto Vodja notranje revizijske službe, št. 110-3/2024-3360«, na naslov: Ministrstvo za visoko šolstvo, znanost in inovacije, Masarykova cesta 16, Ljubljana. Rok za vlaganje prijav je 8 dni po objavi internega natečaja na osrednjem spletnem mestu državne uprave [www.gov.si](http://www.gov.si). Za pisno obliko prijave se šteje tudi elektronska oblika, poslana na elektronski naslov: gp.mvzi@gov.si, pri čemer veljavnost prijave ni pogojena z elektronskim podpisom.

Informacije o izvedbi internega natečaja dobite vsak delovni dan od 10.00 do 11.00 ure na telefonski številki (01) 478-4633 (Iris Aheli).

Obvestilo o končanem internem natečaju bo objavljeno na osrednjem spletnem mestu državne uprave (<http://www.gov.si/>).

V besedilu internega natečaja uporabljeni izrazi, zapisani v moški spolni slovnični obliki, so uporabljeni kot nevtralni za moške in ženske.

 Ministrstvo za visoko šolstvo,

 znanost in inovacije

 Dr. Igor Papič

 minister

Priloga: obrazec INT-110-3/2024-3360